VILNIAUS KOLEGIJOS STUDENTŲ ATSTOVYBĖ

DOVILĖS EŽERSKYTĖS MOTYVACINIS LAIŠKAS

DĖL KANDIDATAVIMO Į PREZIDENTUS

Mieli Vilniaus kolegijos studentai,

Kaip ir kiekvienais metais atėjo tas laikotarpis, kai turi keistis mūsų organizacijos vadovas. Kai visa patirtis bus perduodama naujiems žmonėms, kai bus perimami pradėti darbai arba pasidalinama naujų darbų idėjomis.

Noriu trumpai pristatyti save ir atsakyti į aktualiausią klausimą – kodėl aš. Mano kelionė organizacijoje prasidėjo nuo pirmo studijų kurso, kai Verslo vadybos fakultete tapau socialinių ir akademinių reikalų koordinatore. Per šią kadenciją teko nuveikti tikrai daug įdomių darbų, sudalyvauti net keliose akcijose, vietoj pirmininkės sudalyvauti apeliacijos komisijos susirinkime. Šie nepilni metai padėjo man suprasti, kokia man, iš tikrųjų, yra svarbi mūsų organizacija ir kad noriu prie jos veiklos prisidėti kiek įmanoma labiau.

Kitas didelis žingsnis buvo pakvietimas būti dabartinio Prezidento dešiniąja ranka – Viceprezidente. Sutikti prisijungti prie centrinio biuro veiklos buvo pats geriausias sprendimas, kurio niekad nesigailėsiu. Per šią kadenciją teko susidurti su ne viena problema, pandeminė situacija taip pat buvo didelis faktorius mūsų kadencijos veiklos efektyvumui. Bet taip pat per šį laikotarpį kiekvienas išmokome daugelio naujų dalykų tiek apie save, tiek apie kitus, daug komunikavome ir kartu įveikėme visas problemas bei stresines situacijas.

Šie beveik dveji metai kadencijoje tikrai daug ko išmokė ir daug ką įtvirtino. Išmokau užduoti tinkamus klausimus, suvaldyti emocijas įtemptose situacijose, valdyti ir efektyviai palaikyti diskusijas, pastovėti už išreikštas pozicijas. Tapau dar labiau organizuota ir planuojanti laiką, kas padeda visada laiku atlikti einamuosius darbus. Žinoma, dar aiškiau supratau mūsų organizacijos svarbą ir jos reikalingumą bei ateinu su idėjomis, kaip mūsų organizaciją dar labiau sutvirtinti ir suaktyvinti.